stanford-oval/wikipedia huggingface dataset:
สัมพันธ์ พันธุ์มณี
ประวัติ

นางสัมพันธ์ พันธ์มณี เป็นบุตรีของ นาย สวัสดิ์ พันธ์มณี ( ผู้ได้รับฉายาว่า สวัสดิ์พระขรรค์ ) และนางเพี้ยน เนตรพันธ์ ซึ่งมีบุตรธิดารวมกันทั้งหมด 6 คน คือ
นางสาว สุภาพ พันธ์มณี
นาง สัมพันธ์ พันธ์มณี
นาย โสภณ พันธุ์มณี
พลอากาศตรี สกล พันธ์มณี
นาง สมพิศ บุญศิริ
นาง กัณฐิกา พันธุ์มณี
นางสัมพันธ์ พันธ์มณี และพี่สาว น.ส.สุภาพ พันธ์มณี ในวัยเด็กได้ไปอยู่กับคุณลุงและคุณป้า คือ นายเชื้อและนางอำไพ เนตรพันธุ์ และได้เข้าเรียนในโรงเรียนนาฏดุริยางค์ โดยใช้นามสกุลว่า สุวรรณมณี ด้วยความเข้าใจคลาดเคลื่อนของคุณป้า และด้วยความน่ารักน่าเอ็นดูของสองศรีพี่น้อง หลวงวิจิตรวาทการ อธิบดีกรมศิลปากร และคุณหญิงประภาพรรณ วิจิตรวาทการ อาจารย์ใหญ่ โรงเรียนนาฏดุริยางค์ในสมัยนั้น จึงได้รับเป็นบุตรบุญธรรม
นาง สัมพันธ์ พันธ์มณี ได้สมรส กับนาย เลียนฮัว แซ่เอ็บ เมื่อวันที่ 30 มกราคม พ.ศ. 2492 และครองชีวิตสมรสด้วยกันโดยไม่มีบุตรธิดา ตราบจน นาย เลียนฮัวถึงแก่กรรมไปก่อน
การศึกษา

คุณครู สัมพันธ์ พันธ์มณี ได้เริ่มการศึกษา ที่โรงเรียนนาฏดุริยางค์ กรมศิลปากร พร้อมกับพี่สาว คือ คุณครู สุภาพ พันธ์มณี จนจบชั้นมัธยมศึกษาปีที่ 6 ได้ศึกษาเล่าเรียนกับครูอาจารย์หลายท่าน โดยเฉพาะอย่างยิ่ง คุณครู ลมุล ยมะคุปต์ ซึ่งเป็นปรมาจารย์นาฏศิลป์ ละครพระ ผลงานการแสดงที่ภาคภูมิใจที่สุดในวัยนั้น คือ การได้รับคัดเลือกให้แสดงเป็น "พระลอ" ในชุดพระลอลงสวน
ครูสัมพันธ์และครูสุภาพ พันธ์มณี เลิกการศึกษาในวัยนั้นไปด้วยต้องอพยพหลบภัยจากสงครามโลกครั้งที่ 2 ไปอยู่ต่างจังหวัด เมื่อสงครามสงบก็ไม่ได้กลับเข้าไปเรียนต่อในสถาบันเดิม แต่ได้ประกอบอาชีพทางด้านการแสดงต่อเนื่องเรื่องมา และศึกษาเพิ่มเติมเป็นการส่วนตัวกับปรมาจารย์ทางด้านนาฏศิลป์อีก เนื่องจากเปลี่ยนสถานะทางงานอาชีพจากการแสดงเพียงอย่างเดียว มาเป็นการเรียนการสอนและการบริหารสถาบันการศึกษา ภายหลังคุณครูสัมพันธ์ พันธ์มณี ได้รับปริญญาศิลปศาสตรบัณฑิตกิตติมศักดิ์จากมหาวิทยาลัยราชภัฏธนบุรี
การทำงาน > ศิลปินคณะวิจิตรศิลป์

เมื่อสงครามโลกครั้งที่ 2 สงบลง คุณครูสัมพันธ์ พันธ์มณี และคุณครู สุภาพ พันธ์มณี ได้อพยพกลับเข้ามาอยู่ในกรุงเทพ และได้มาเริ่มชีวิตการทำงาน โดยมาเป็นศิลปินในคณะวิจิตรศิลป์ ของ พลตรี หลวงวิจิตรวาทการ และคุณหญิง ประภาพรรณ มีผู้มาชมและติดตามการแสดงจำนวนมาก เพราะความสามารถในศิลปการแสดงและรูปโฉมอันงดงามของคุณครู
การทำงาน > ศิลปินคณะผกาวลี

คณะละครผกาวลี เป็นคณะละครแห่งที่ 2 ที่ครูไปร่วมแสดงด้วยเป็นเวลาถึง 5 ปี
การทำงาน > อาจารย์โรงเรียนสตรีเนติศึกษา

หลังจากนั้นคุณครูสัมพันธ์ พันธ์มณีได้ไปทำงานเป็นครูสอนนาฏศิลป์อยู่ที่โรงเรียนสตรีเนติศึกษาเป็นเวลา 2 ปี
การทำงาน > บริษัท ไทยโทรทัศน์ จำกัด

จุดเริ่มต้นอันยิ่งใหญ่ของคุณครูสัมพันธ์ พันธ์มณี เกิดขึ้นเมื่อ นาย จำนง รังสิกุล รองผู้อำนวยการและหัวหน้าฝ่ายจัดรายการ สถานีโทรทัศน์ไทยทีวีช่อง 4 บางขุนพรหม ได้ให้ คุณ พจนีย์ โปร่งมณี ชักชวนคุณครูสัมพันธ์ไปร่วมงานด้วย ตั้งแต่ปี พ.ศ. 2498 โดยรายการแรก คุณครูสัมพันธ์ กับคุณครู สุภาพ พันธ์มณี ร่ายรำคู่กันทางโทรทัศน์เป็นครั้งแรก ในชุด ย่าหรันตามนกยูง ในรายการชุมนุมนาฏศิลป์ไทย ครั้งที่ 1 เมื่อวันที่ 6 กันยายน 2498 เวลา 19.15 น.
หลังจากนั้นได้มีรายการเกี่ยวกับนาฏศิลป์ไทยออกเผยแพร่ทางโทรทัศน์มากมาย และคุณครู สัมพันธ์มีหน้าที่ที่ต้องฝึกหัด พนักงาน ของบริษัท และลูกหลานพนักงานให้รำไทยอีกด้วย ตลอดจนมีการสอนรำไทยทางโทรทัศน์ ทำให้มีผู้มาสมัครเรียนมากมาย จนคุณครูสัมพันธ์ พันธ์มณี ต้องไปเชิญชวนเพื่อนๆรุ่นพี่รุ่นน้องมาช่วยกันสอน โดยมี คุณครุลมุล ยมะคุปต์ เป็นผู้มาตั้งวางรากฐานการเรียนการสอนให้
ลูกศิษย์ของคุณครูสัมพันธ์นี้ มากมายหลายคน ได้กลายเป็นดาราโทรทัศน์ผู้มีชื่อเสียง มีผลงานการแสดงเป็นที่ประทับใจของผู้ชม และมีชื่อเสียงโด่งดังไปพร้อมๆกัน ทั้งบริษัท ทั้งครู และทั้งลูกศิษย์
บริษัท ไทยโทรทัศน์ ในยุคนั้น นับว่าเป็นบ่อเกิดแห่งความเจริญรุ่งเรืองของศิลปการแสดงของไทยเป็นอย่างยิ่ง
การทำงาน > โรงเรียนนาฏศิลป์สัมพันธ์

ในปีพุทธศักราช 2507 โรงเรียนนาฏศิลป์สัมพันธ์ก็ได้ก่อตั้งขึ้น เพื่อรองรับจำนวนของนักเรียนผู้สนใจวิชานาฏศิลป์ให้มาสมัครเรียนและสืบสานต่อวิชาการรำไทย และมีเด็กเล็กนักเรียนรุ่นเยาว์สมัครเข้าเรียนอย่างมากมาย ต่อมาจึงได้งอกเงยเป็นโรงเรียนอนุบาลนาฏศิลป์สัมพันธ์ และมูลนิธินาฏศิลป์สัมพันธ์ตามลำดับ ปัจจุบันโรงเรียนนาฏศิลป์สัมพันธ์สอนรำไทยยังคงเปิดดำเนินการตามปกติ บริหารงานโดยทายาทของอาจารย์ สัมพันธ์ พันธุ์มณี โดยมีการขยายสื่อประชาสัมพันธ์อนุรักษ์วิชานาฏศิลป์ไทยในช่องทางของโซเซี่ยลมีเดียอันหลากหลาย เช่น เฟสบุ๊คแฟนเพจ โรงเรียนนาฏศิลป์สัมพันธ์ เว็บไซต์ โรงเรียนนาฏศิลป์สัมพันธ์ และช่องชาเนลของเว็บไซต์ยูทูบ นาฏศิลป์สัมพันธ์ เป็นต้น
เกียรติคุณที่ได้รับ

รางวัลผู้มีผลงานดีเด่นด้านโทรทัศน์ จาก องคการสื่อสารมวลชนแห่งประเทศไทย ( 2530 )
รางวัลโล่เกียรติยศนักบริหารดีเด่น ประเภทบริหารการศึกษาจรรยาบรรณดีเด่น
รางวัลผู้บุกเบิกและพัฒนาอันเป็นประโยชน์แก่วงการโทรทัศน์ จากสำนักนายกรัฐมนตรี ชมรมนักข่าววิทยุโทรทัศน์ และสมาคมโฆษณาธุรกิจแห่งประเทศไทย
รางวัลประกายเพชร ประเภทผู้อนุรักษ์นาฏศิลป์ไทยประจำชาติยอดเยี่ยม จาก ชมรมผู้บำเพ็ญประโยชน์สร้างสรรค์สังคม ( 2537 )
รางวัลผู้มีผลงานดีเด่นทางวัฒนธรรม สาขาศิลปะการแสดง ( นาฏศิลป์ ) ( 2539 )
รางวัลผู้สูงอายุดีเด่น จากสภาผู้สูงอายุแห่งประเทศไทย ในพระบรมราชูปถัมถ์สมเด็จพระศรีนครินทราบรมราชชนนี ( 2541 )
ปริญญาศิลปศาสตรบัณฑิตกิตติมศักดิ์ ( นาฏศิลป์และการละคร ) จากสถาบันราชภัฏธนบุรี ( 2545 )
ศิษย์เก่าดีเด่น จากวิทยาลัยนาฏศิลป สถาบันบัณฑิตพัฒนศิลป์ ( 2549 )
และเกียรติยศสูงสุด ที่สร้างความภาคภูมิใจให้แก่ คุณครู สัมพันธ์ พันธ์มณี และบรรดาศิษย์นาฏศิลป์ ทุกรุ่น ทุกคน คือ การได้รับยกย่องเชิดชูเกียรติให้เป็น ศิลปินแห่งชาติ สาขาศิลปะการแสดง ( นาฏศิลป์ ) ประจำปีพุทธศักราช 2542
แม่ครูจันทิมา

ในงานพิธีไหว้ครูนาฏศิลป์ของโรงเรียนนาฏศิลป์สัมพันธ์ทุกปี จะมีหุ่นไม้จันทน์หอมแกะสลักตัวนางละครรำท่าให้พรมาวางในพิธีไหว้ครูด้วย หุ่นไม้จันทน์หอมนี้เป็นงานช่างฝีมือ ของ คุณครู ชิต แก้วดวงใหญ่ โดยมีคุณครูสัมพันธ์ พันธุ์มณี เป็นต้นแบบ และได้รับการขนานนามว่า"แม่ครูจันทิมา" ซึ่งมีที่มาจากชนิดของไม้ที่ใช้แกะสลัก

คุณครูสัมพันธ์ พันธ์มณี เคยปรารภกับ คุณครูสุภาพพันธ์มณี ผู้เป็นพี่สาวว่า หลังจากที่คุณครูสัมพันธ์ล่วงลับไปแล้ว คุณครูจะกลับมาสิงสถิตอยู่ที่ "แม่ครูจันทิมา"นี้
เพลงเชิญวิญญาณ

เมื่อกลางปี พ.ศ. 2551 คุณครูสัมพันธ์ พันธ์มณี ได้สอบถามหาเพลงเชิญวิญญาณซึ่งเป็นเพลงประกอบละครเรื่อง เจ้าหญิง กรรณิการ์ บทประพันธ์ของ พลตรีหลวงวิจิตรวาทการ ซึ่งคุณครูเคยเล่นสมัยที่เป็นศิลปินอยู่ในคณะวิจิตรศิลป์ของท่าน แต่ก็ยังไม่พบ จนกระทั่งคุณครูเสียชีวิตไป และจะถึงวันงานพระราชทานเพลิงศพ คุณ วิจิตรา วิจิตรวาทการ บุตรสาวพลตรี หลวงวิจิตรวาทการ ทราบเข้าจึงนำโน้ตเพลงที่ จ.อ.กิตติกุล วรรณกิจ บันทึกไว้ และบันทึกเสียงเพลงนี้มามอบให้ คุณครู สุภาพ พันธุ์มณี
 ผู้แทนศิษย์นาฏศิลป์ไทยทีวีและศิษย์นาฏศิลป์สัมพันธ์ จึงได้สร้างบทรำเพื่อรำส่งคุณครูสัมพันธ์ ในวันพระราชทานเพลิงศพ ด้วยเพลงเชิญวิญญาณนี้
บทรำ "ส่งคุณครูสัมพันธ์ วันพระราชทานเพลิง"
-ปี่พาทย์บรรเลงเพลงเร็ว-
-ร้องเพลงสร้อยสน (ตัด)-
ครูสอน เทพนม ปฐม พรหมสี่หน้า แล้วจึงต่อ เพลงช้า เพลงเร็วให้

ครูถ่ายทอด ด้วยชีวิต และจิตใจ รำไม่ได้ ครูทวนซ้ำ นำให้ดู
-ร้องเพลงกรุงธน ( ทางไทย - จากละครเรื่องพระเจ้ากรุงธน )-
แต่นี้ไป ใครจะสอน ฟ้อน รำ เล่น น้ำตากระเซ็น จนเข่าทรุด สุดจะสู้

ขอบรรจง ตั้งวง รำส่งครู ให้โลกรู้ ผู้คนเห็น เป็นพยาน
-ร้องเพลงสาธุการ-
สำรวมจิตต์ ประดิษฐ์หัตถ์ ปัจจุคมน์ กราบก้ม อัญชลิต อธิษฐาน

บำเรอรำ ทำจังหวะ สาธุการ เชิญวิญญาณ "ครูสัมพันธ์" สู่ชั้นฟ้า

ศิษย์สาบาน จะสืบสาน การรำไว้ จะตั้งใจ ทบทวน กระบวนท่า

ดอกไม้จันทน์ คือคำมั่น ศิษย์สัญญา อาลัยลา "ครูสัมพันธ์ พันธ์มณี"
-ร้องเพลงเชิญวิญญาณ (จากละครเรื่องเจ้าหญิงกรรณิการ์)คลอขลุ่ย-
เราขอเชิญ วิญญาณ ขึ้นผ่านฟ้า เราขอเชิญ เทวา ทุกแห่งหน

มารับ ดวงวิญญาณไป ไว้เบื้องบน บญกุศล ที่ได้ทำ ช่วยนำไป

วางไว้ บนปรางค์มาศ ปราสาทสวรรค์ เกษมสันติ์ สิ้นทุกข์ สุขสดใส

เสวยทิพย์ อิ่มเอม เปรมฤทัย ทั่วแดนไตร เคารพ และบูชา
-เดี่ยวขลุ่ยเพลงช้าโหย-
ทำนองร้องเพลงกรุงธน ( ทางไทย ) ได้รับการถ่ายทอดจาก คุณครูลัดดา สารตายน ศิลปบรรเลง และคุณครู สายสวาสดิ์ รพิพันธ์ พ.ศ. 2518

ทำนองร้องเพลงสาธุการ ได้รับการถ่ายทอดจาก คุณครูเฉลย ศุขะวณิช ( ศิลปินแห่งชาติ สาขาศิลปะการแสดง )พ.ศ. 2525

ทำนองร้องเพลงเชิญวิญญาณ ได้รับการถ่ายทอดจาก คุณ วิจิตรา วิจิตรวาทการ รังสิยานนท์ พ.ศ. 2552
ประกอบสร้างบทรำ โดย จักรกฤษณ์ ดวงพัตรา ( ศิษย์นาฏศิลป์ไทยทีวี เลขที่ 535 )
ควบคุมการขับร้อง โดย อาจารย์ มัณฑนา ( ม้วน ) อยู่ยั่งยืน
ควบคุมการบันทึกเสียง โดย อาจารย์ ธีรภัทร์ ( แป๊ะ ) ทองนิ่ม
ผู้ออกแบบการแสดงและประดิษฐ์ท่ารำ โดย คุณครู สุวรรณี ชลานุเคราะห์ ศิลปินแห่งชาติ สาขาศิลปะการแสดง ( นาฏศิลป์ )
ศิษย์นาฏศิลป์ไทยทีวี - ศิษย์นาฏศิลป์สัมพันธ์ ผู้รำ
นางสาว สุภาพร เศรษฐสุวรรณ , นางนำพร วัชรพล ภฤศรัชต์ , ศ.ดร.อังศุมาลย์ จันทราปัตย์ , นางสิริกัญญา เลิศศรันยพงศ์ , นาง พจมาศ ชัยนาม , และศิษย์นาฏศิลป์ไทย ทีวี-ศิษย์นาฏศิลป์สัมพันธ์ ผู้ที่คุณครูสัมพันธ์ พันธ์มณี สนับสนุนให้ศึกษาต่อระดับดุษฎีบัณฑิต สาขาวิจัยและสร้างสรรค์ ( นาฏยศิลป์ ) จุฬาลงกรณ์มหาวิทยาลัย อ.สุขสันติ ( อ้อ )แวงวรรณ , รศ.ดร.จักรกฤษณ์ ดวงพัตรา
อาจารย์ ศุภชัย อารีรุ่งเรือง ผู้ออกแบบสิ่งพิมพ์
นาย วโรตม์ นนตรี ผู้ขับร้อง
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
ข้อมูลเพิ่มเติม

สัมพันธ์ พันธุ์มณี ศิลปินแห่งชาติ สาขาศิลปการแสดง เก็บถาวร 2007-09-26 ที่ เวย์แบ็กแมชชีน
โรงเรียนนาฏศิลป์สัมพันธ์ - ก่อตั้งโดยครู สัมพันธ์ พันธุ์มณี
นิตยสารสกุลไทย สัมพันธ์ พันธุ์มณี โดย นิติกร กรัยวิเชียร เก็บถาวร 2009-06-08 ที่ เวย์แบ็กแมชชีน
นิตยสารสยามดารา - นาฏศิลป์สัมพันธ์ เก็บถาวร 2009-06-06 ที่ เวย์แบ็กแมชชีน
ที่ระลึกเนื่องในพิธีพระราชทานเพลิงศพ นาง สัมพันธ์ พันธ์มณี [ลิงก์เสีย]
อะโดบี ดรีมวีฟเวอร์

| --- | --- |

ผู้ออกแบบ: แมโครมีเดีย
นักพัฒนา: อะโดบีซิสเต็มส์
วันที่เปิดตัว: ธันวาคม 1997; 26 ปีที่แล้ว (1997-12)

รุ่นเสถียร: 21.4     / 6 พฤษภาคม 2024
 
ภาษาที่เขียน: C++
ระบบปฏิบัติการ: Windows Mac OS X
ประเภท: โปรแกรมแก้ไข HTML
สัญญาอนุญาต: Trialware,ซอฟต์แวร์บริการ
เว็บไซต์: adobe.com/products/dreamweaver
อะโดบี ดรีมวีฟเวอร์ (Adobe Dreamweaver) หรือชื่อเดิมคือ แมโครมีเดีย ดรีมวีฟเวอร์ (Macromedia Dreamweaver) เป็นโปรแกรมแก้ไข HTML พัฒนาโดยบริษัทแมโครมีเดีย (ปัจจุบันควบกิจการรวมกับบริษัท อะโดบีซิสเต็มส์) สำหรับการออกแบบเว็บไซต์ในรูปแบบ WYSIWYG กับการควบคุมของส่วนแก้ไขรหัส HTML
ในการพัฒนาโปรแกรมที่มีการรวมทั้งสองแบบเข้าด้วยกันแบบนี้ ทำให้ ดรีมวีฟเวอร์เป็นโปรแกรมที่แตกต่างจากโปรแกรมอื่น ๆ ในประเภทเดียวกัน ในช่วงปลายปีทศวรรษ 2533 จนถึงปีพ.ศ. 2544 ดรีมวีฟเวอร์มีสัดส่วนตลาดโปรแกรมแก้ไข HTML อยู่มากกว่า 70%
ดรีมวีฟเวอร์มีทั้งในระบบปฏิบัติการแมคอินทอช และไมโครซอฟท์วินโดวส์ ดรีมวีฟเวอร์ยังสามารถทำงานบนระบบปฏิบัติการแบบยูนิกซ์ ผ่านโปรแกรมจำลองอย่าง WINEได้ รุ่นล่าสุดคือ ดรีมวีฟเวอร์ CC (2017)
อนึ่ง คำว่า Dreamweaver หรือ ดรีมวีฟเวอร์  หมายถึง  ทอฝัน หรือ สานฝัน ในภาษาอังกฤษ
การทำงาน > การทำงานกับภาษาต่าง ๆ

ดรีมวีฟเวอร์ สามารถทำงานกับภาษาคอมพิวเตอร์ในการเขียนเว็บไซต์แบบไดนามิค ซึ่งมีการใช้ HTML เป็นตัวแสดงผลของเอกสาร เช่น ASP, ASP.NET, PHP, JSP และ ColdFusion รวมถึงการจัดการฐานข้อมูลต่าง ๆ อีกด้วย และในเวอร์ชันล่าสุด (เวอร์ชัน 8) ยังสามารถทำงานร่วมกับ XML และ CSS ได้อย่างง่ายดาย
มุมมองในการทำงานกับ ดรีมวิฟเวอร์

มุมมองแบบ Code เป็นมุมมองที่ใช้ในการแก้ไขโค้ด HTML หากผู้ที่จะใช้มุมมอง Code ในการจัดการกับไฟล์ต้องมีความรู้เกี่ยวกับโค้ดHTML
มุมมองแบบ split เป็นมุมมองที่แสดงให้เห็นทั้งโค้ด HTML และมุมมองปรกติ ซึ่งจะบอกให้ทราบว่าการทำงานกับไฟล์ ขณะนั้นอยู่ในส่วนใดของโค้ด HTML กับมุมมองปกติ
มุมมองแบบ Design เป็นมุมมองการทำงานปกติแสดงเหมือนจริงของเอกสารเว็บเพจ
มุมมองในการทำงานกับ ดรีมวิฟเวอร์ > การจัดการไฟล์

ดรีมวีฟเวอร์ยังสามารถทำงานในการจัดการไฟล์ได้ ทั้งจัดการไฟล์ภายในเว็บไซต์ของตน หรือจัดการเว็บไซต์บนเซิร์ฟเวอร์ ผ่าน FTP
ดูเพิ่ม

รายชื่อโปรแกรมแก้ไข HTML
แหล่งข้อมูลอื่น

สอน Dreamweaver เก็บถาวร 2020-08-16 ที่ เวย์แบ็กแมชชีน
เว็บไซต์อย่างเป็นทางการของ Dreamweaver
VDO สอน Dreamweaver (ภาษาไทย)
ฟรีสอน Dreamweaver ตั้งแต่เบื้องต้นถึงขั้นสูง (ภาษาไทย)
สอน Dreamweaver MX เก็บถาวร 2009-02-22 ที่ เวย์แบ็กแมชชีน (ภาษาไทย)
ส่วนขยายของ Macromedia Dreamweaver
จุดเด่นของโปรแกรมดรีมวีฟเวอร์ เก็บถาวร 2007-10-08 ที่ เวย์แบ็กแมชชีน
ความสามารถของโปรแกรมแมโครมีเดียดรีมวีฟเวอร์
VDO สอนการใช้งาน ภาษาไทย
บทความสอนการใช้งาน ภาษาไทย
| ด ค กโปรแกรมประยุกต์ต่าง ๆ ของอะโดบีซิสเต็มส์ |
| --- | --- | --- |
| Creative Suite |  After Effects  Contribute  Dreamweaver  Encore  Flash  Fireworks  Illustrator  InCopy  InDesign  OnLocation  Photoshop  Premiere Pro  Soundbooth  |  |
| Shared |  Bridge  Device Central  Dynamic Link  Version Cue  |  |
| Technical Communication Suite |  Acrobat  Captivate  FrameMaker  RoboHelp  |  |
| เดสก์ทอป |  Audition  Director  PageMaker  Photoshop Lightroom  |  |
| เซิร์ฟเวอร์ |  ColdFusion  LiveCycle  Flash Media Server  JRun  Premiere Express  Photoshop Express  |  |
| เลิกพัฒนาแล้ว |  GoLive  ImageReady  Stock Photos  |  |
อียิปต์แอร์ เที่ยวบินที่ 804

| --- | --- |
SU-GCC ในปี ค.ศ. 2011
สรุปอุบัติการณ์
วันที่: 19 พฤษภาคม ค.ศ. 2016
สรุป: อยู่ในระหว่างในการสืบสวน   คาดว่าเกิดจากเพลิงไหม้บนเครื่องบิน
จุดเกิดเหตุ: ทะเลเมดิเตอร์เรเนียน  33°40′33″N 28°47′33″E﻿ / ﻿33.6757°N 28.7924°E﻿ / 33.6757; 28.7924
ประเภทอากาศยาน: แอร์บัส เอ320-232
ดําเนินการโดย: อียิปต์แอร์
ทะเบียน: SU-GCC
ต้นทาง: ท่าอากาศยานนานาชาติปารีส-ชาร์ล เดอ โกล ปารีส ประเทศฝรั่งเศส
ปลายทาง: ท่าอากาศยานนานาชาติไคโร ไคโร ประเทศอียิปต์
ผู้โดยสาร: 56 (อาจมีมากกว่านี้)
ลูกเรือ: 10
เสียชีวิต: 66 (อาจมีมากกว่านี้)
บาดเจ็บ: 0
รอดชีวิต: 0
อียิปต์แอร์ เที่ยวบินที่ 804 (MS804/MSR804) เป็นเที่ยวบินโดยสารระหว่างประเทศจากท่าอากาศยานนานาชาติปารีส-ชาร์ล เดอ โกล ไปยังท่าอากาศยานนานาชาติไคโร ดำเนินการโดยอียิปต์แอร์ ซึ่งตกไปในทะเลเมดิเตอร์เรเนียน เมื่อวันที่ 19 พฤษภาคม ค.ศ. 2016 เมื่อเวลา 02:45 น. ตามเวลาท้องถิ่น (UTC+02:00)
เที่ยวบินนี้มีผู้โดยสารทั้งสิ้น 56 คน ลูกเรือ 7 คน และเจ้าหน้าที่รักษาความปลอดภัยอีก 3 คน ซึ่งเที่ยวบินออกจากปารีสเมื่อเวลา 23:09 ตามเวลาท้องถิ่น (CEST) ขณะบินที่ระดับความสูง 11,000 เมตร (37,000 ฟุต) ระหว่างที่เครื่องบินเข้าสู่น่านฟ้าอียิปต์มาได้เพียง 80 ไมล์ (130 กิโลเมตร) ไม่ถึง 10 นาที ก่อนที่เครื่องบินจะหายไปจากจอเรดาร์
ทางการอียิปต์ประกาศว่าเครื่องบินมีแนวโน้มที่จะตกลงไปในทะเล กระทรวงการบินพลเรือนของอียิปต์ได้ส่งทีมค้นหาเข้าไปยังพื้นที่ที่เครื่องบินตก
แหล่งข้อมูลอื่น

Live updates – The Guardian
Live updates – BBC News
EgyptAir MS 804 Paris Cairo​  (Alt link at Emergency Page) – Egyptair
หะริน หงสกุล

| พลอากาศเอกหะริน หงสกุลป> จ., ม.ป.ช., ม.ว.ม. |
| --- | --- |


ประธานรัฐสภาไทย และ ประธานสภาปฏิรูปการปกครองแผ่นดิน
ดำรงตำแหน่ง 28 พฤศจิกายน พ.ศ. 2519 – 20 ตุลาคม พ.ศ. 2520  (0 ปี 327 วัน)
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
นายกรัฐมนตรี: ธานินทร์ กรัยวิเชียร
ก่อนหน้า: พลอากาศเอก กมล เดชะตุงคะ
ถัดไป: ตนเอง (ในฐานะประธานสภานิติบัญญัติแห่งชาติ)
ประธานรัฐสภาไทย และ ประธานสภานิติบัญญัติแห่งชาติ
ดำรงตำแหน่ง 25 พฤศจิกายน พ.ศ. 2520 – 22 เมษายน พ.ศ. 2522  (1 ปี 148 วัน)
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
นายกรัฐมนตรี: พลเอก เกรียงศักดิ์ ชมะนันทน์
ก่อนหน้า: ตนเอง (ในฐานะประธานสภาปฏิรูปการปกครองแผ่นดิน)
ถัดไป: ตนเอง (ในฐานะประธานวุฒิสภา)
ประธานรัฐสภาไทย และ ประธานวุฒิสภา
ดำรงตำแหน่ง 9 พฤษภาคม พ.ศ. 2522 – 19 มีนาคม พ.ศ. 2526  (3 ปี 314 วัน)
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
นายกรัฐมนตรี: พลเอก เกรียงศักดิ์ ชมะนันทน์ พลเอก เปรม ติณสูลานนท์
ก่อนหน้า: จิตติ ติงศภัทิย์
ถัดไป: จารุบุตร เรืองสุวรรณ
 
ข้อมูลส่วนบุคคล
เกิด: 29 สิงหาคม พ.ศ. 2457 จังหวัดเชียงใหม่ ประเทศสยาม
เสียชีวิต: 10 มีนาคม พ.ศ. 2551 (93 ปี) กรุงเทพมหานคร ประเทศไทย
ศาสนา: พุทธ
คู่สมรส: คุณหญิงสว่างจิตต์ หงสกุล (คฤหานนท์)
ลายมือชื่อ: 
ยศที่ได้รับการแต่งตั้ง
สังกัด: กองทัพอากาศ
ยศ:  พลอากาศเอก
บังคับบัญชา: ผู้บัญชาการทหารอากาศ

พลอากาศเอก หะริน หงสกุล (29 สิงหาคม พ.ศ. 2457 — 10 มีนาคม พ.ศ. 2551) อดีตประธานสภานิติบัญญัติแห่งชาติ, อดีตราชองครักษ์พิเศษ และเคยดำรงตำแหน่งประธานรัฐสภา
ประวัติ

พล.อ.อ. หะริน หงสกุล เกิดที่อำเภอสันทราย จังหวัดเชียงใหม่ เป็นบุตรของหลวงอนุภาณดิสยานุสรรค์ กับ พระพี่เลี้ยง หวน หงสกุล (2428-2532)  ในสมเด็จเจ้าฟ้ามหิดลอดุลเดช กรมหลวงสงขลานครินทร์  จบการศึกษาชั้นมัธยมจากโรงเรียนเทพศิรินทร์ และโรงเรียนนายร้อยทหารบก จากนั้นศึกษาต่อวิชาการบิน  และย้ายไปสังกัดกองทัพอากาศไทย และไปศึกษาต่อวิชาเสนาธิการทหารอากาศ ที่ ประเทศอังกฤษ ขณะมียศเป็น"นาวาอากาศโท"เพื่อเตรียมการจัดตั้งโรงเรียนเสนาธิการทหารอากาศและโรงเรียนนายเรืออากาศของไทย นายทหารที่เดินทางไปศึกษาพร้อมกันในครั้งนั้นคือ นาวาอากาศโท ทวี จุลละทรัพย์ น.ต. สวัสดิ์ โพธิ์วิหคและ น.ต. ละเอิบ ปิ่นสุวรรณ์
การทำงาน

พล.อ.อ. หะริน เคยเป็นผู้ช่วยทูตทหารอากาศประจำกรุงลอนดอน ประเทศอังกฤษ  ต่อมามีตำแหน่งทางการทหารสูงสุด เป็นผู้ช่วยผู้บัญชาการทหารอากาศ ได้รับการแต่งตั้งเป็นสมาชิกวุฒิสภาหลายสมัย ได้รับการแต่งตั้งเป็นประธานสภาปฏิรูปการปกครองแผ่นดิน เมื่อ พ.ศ. 2519-2520 ประธานสภานิติบัญญัติแห่งชาติ พ.ศ. 2520-2522 และประธานวุฒิสภา พ.ศ. 2522-2526  เป็นประธานรัฐสภาระหว่าง พ.ศ. 2519-2526
พล.อ.อ. หะริน เป็นนักเขียน มีผลงานการเขียนประจำในหนังสือต่วย'ตูน  และได้รับการเชิดชูเกียรตินักเขียนอาวุโส รางวัลนราธิป ประจำปี พ.ศ. 2546
ครอบครัว

พล.อ.อ. หะริน หงสกุล สมรสกับคุณหญิงสว่างจิตต์ หงสกุล (คฤหานนท์) (5 สิงหาคม พ.ศ. 2465 - 19 กันยายน พ.ศ. 2562) อดีตนางสาวไทยประจำปี พ.ศ. 2483 เมื่อ พ.ศ. 2485  มีบุตร 3 คน คือ
พล.อ.ท.หญิง สหัทยา ประภาวัต เกิดวันที่ 15 ตุลาคม พ.ศ. 2486 สมรสกับ พล.ต.ท. เกียรติศักดิ์ ประภาวัต มีธิดาหนึ่งคนคือ
นางบงกชเกศ ศาลิคุปต เกิดวันที่ 21 กันยายน พ.ศ. 2510 สมรสกับนายจุลทัย ศาลิคุปต มีบุตรธิดาสามคน ได้แก่
น.ส.บราลี ศาลิคุปต
นายปรินท์ ศาลิคุปต
นายกวิน ศาลิคุปต
คุณหญิงสทนา โสณกุล ณ อยุธยา เกิดวันที่ 31 สิงหาคม พ.ศ. 2489 สมรสกับ พ.อ.พิเศษ ม.ร.ว.ถวัลย์มงคล โสณกุล (23 มิถุนายน พ.ศ. 2483 - 13 กันยายน 2533) มีบุตรธิดาสองคน ได้แก่
ม.ล.ธีรเชษฐ์ โสณกุล เกิดวันที่ 10 พฤษภาคม พ.ศ. 2520 สมรสกับนางกุลศรา โสณกุล ณ อยุธยา (สกุลเดิม สุจารีรัตน์) มีบุตรหนึ่งคน คือ
นายกุลมงคล โสณกุล ณ อยุธยา
ม.ล.รัตนมงคล โสณกุล (31 มกราคม 2525) สมรสกับนายรัชกร ชยาภิรัต
พล.อ.ท. รวิน หงสกุล เกิดเมื่อวันที่ 14 กรกฎาคม พ.ศ. 2492 สมรสกับนางงามพร้อม หงสกุล (สกุลเดิม ศิริวงศ์) มีบุตรธิดาสองคน ได้แก่
นางสาวพรนรี หงสกุล เกิดวันที่ 19 พฤศจิกายน พ.ศ. 2519
ร.อ. ธัชพงศ์ หงสกุล เกิดวันที่ 17 มกราคม พ.ศ. 2524 สมรสกับ ร.อ. ทพ.หญิง วริศา หงสกุล (สกุลเดิม เธียรธนู)มีบุตรสามคน ได้แก่ ด.ช.วริน หงสกุล,ด.ช.หริศ หงสกุล,ธริศ หงสกุล
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2521 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2507 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2504 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2484 –  เหรียญชัยสมรภูมิ สงครามอินโดจีน (ช.ส.)
พ.ศ. 2505 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2477 –  เหรียญพิทักษ์รัฐธรรมนูญ (พ.ร.ธ.)
พ.ศ. 2486 –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2511 –  เหรียญราชการชายแดน (ช.ด.)
พ.ศ. 2491 –  เหรียญจักรมาลา (ร.จ.ม.)
พ.ศ. 2526 –  เหรียญลูกเสือสดุดี ชั้นที่ 1
พ.ศ. 2503 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. ไม่ปรากฏ –  เหรียญสนองเสรีชน (ส.ส.ช.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

สหราชอาณาจักร :
พ.ศ. 2496 -  เหรียญพระราชพิธีบรมราชาภิเษกสมเด็จพระราชินีนาถเอลิซาเบธที่ 2
พ.ศ. ไม่ปรากฏ -   เหรียญวอร์ 1939-1945
ไต้หวัน :
พ.ศ. 2503 -  เครื่องอิสริยาภรณ์ยุนฮุย ชั้นที่ 2
เยอรมนี :
พ.ศ. 2506 -  เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นประถมาภรณ์
กรีซ :
พ.ศ. 2506 -  เครื่องราชอิสริยาภรณ์ฟีนิกซ์ ชั้นที่ 1
มาเลเซีย :
พ.ศ. 2507 -  เครื่องราชอิสริยาภรณ์ปังกวนเนการา ชั้นที่ 3
อาร์เจนตินา :
พ.ศ. ไม่ปรากฏ -   เครื่องอิสริยาภรณ์พฤษภาคม ชั้นที่ 1
เบลเยียม :
พ.ศ. ไม่ปรากฏ -   เครื่องราชอิสริยาภรณ์เลออปอลที่ 2 ชั้นที่ 1
สวีเดน :
พ.ศ. ไม่ปรากฏ -   เครื่องราชอิสริยาภรณ์ดาบ ชั้นที่ 1
ญี่ปุ่น :
พ.ศ. ไม่ปรากฏ -   เครื่องราชอิสริยาภรณ์มงคลรัตน์ ชั้นที่ 1
เกาหลีใต้ :
พ.ศ. ไม่ปรากฏ -   เครื่องอิสริยาภรณ์กิตติคุณแห่งการทูต ชั้นที่ 1
เนเธอร์แลนด์ :
พ.ศ. ไม่ปรากฏ -   เครื่องราชอิสริยาภรณ์ออเรนจ์-นัสเซา ชั้นอัศวินมหากางเขน
ออสเตรีย :
พ.ศ. ไม่ปรากฏ -   เครื่องอิสริยาภรณ์กิตติคุณแห่งสาธารณรัฐออสเตรีย ชั้นที่ 2 (ทอง)
เดนมาร์ก :
พ.ศ. ไม่ปรากฏ -   เครื่องราชอิสริยาภรณ์แดนเนอโบร ชั้นตริตาภรณ์
นอร์เวย์ :
พ.ศ. ไม่ปรากฏ -   เครื่องราชอิสริยาภรณ์นักบุญโอลาฟ ชั้นตริตาภรณ์
สัญญาณว้าว!

The WOW! Signal
Wow! signal    เป็นชื่อเรียกสัญญาณวิทยุ ที่ตรวจพบโดย ดร.เจอร์รี อาร์. เอฮ์แมน นักดาราศาสตร์ชาวอเมริกันที่ทำงานให้กับโครงการเซติ ของหอดูดาว The Big Ear แห่งมหาวิทยาลัยโอไฮโอสเตต เมื่อวันที่ 15 สิงหาคม พ.ศ. 2520
สัญญาณที่ ดร.เอฮ์แมน ตรวจพบนี้ มีความเข้มสูงมาก ความยาว 72 วินาที และมีความเป็นไปได้ที่ จะเป็นสัญญาณจากนอกโลก และนอกระบบสุริยะ ด้วยความประหลาดใจ ดร.เอฮ์แมน ทำเครื่องหมายบนกระดาษคอมพิวเตอร์ เขียนข้อความว่า ว้าว! (WOW!) และเป็นที่มาของชื่อสัญญาณนี้
การแปลความหมายของแผนภูมิกระดาษ

รหัสตัวอักษรและตัวเลขที่วงกลมไว้ 6EQUJ5 จะอธิบายถึงการเปลี่ยนแปลงความเข้มของสัญญาณ ช่องว่างจะหมายถึงความเข้มระหว่าง 0 และ 1, ตัวเลข 1 ถึง 9 แสดงถึงความเข้มตามลำดับหมายเลข (1.000-10.000), และความเข้มเท่ากับ 10.0 และสูงกว่าจะแสดงด้วยตัวอักษร ('A' สอดคล้องกับความเข้มระหว่าง 10.0 และ 11.0, 'B' สอดคล้องกับความเข้มระหว่าง 11.0 ถึง 12.0 ฯลฯ ) ค่า 'U' (ความเข้มระหว่าง 30.0 และ 31.0) เป็นค่าความเข้มระดับสูงสุดที่ตรวจพบโดยกล้องโทรทรรศน์วิทยุ; ในขนาดสเกลเชิงเส้นมันเป็นสัญญาณที่ปรากฏเป็นจำนวนกว่า 30 ครั้งที่ดังกว่าอวกาศห้วงลึกตามปกติ   ความเข้มในกรณีนี้คือ ปริมาณที่ไม่มีหน่วยของอัตราส่วนของสัญญาณต่อสัญญาณรบกวน (unitless signal-to-noise ratio), เมื่อสัญญาณรบกวนเป็นค่าเฉลี่ยสำหรับย่านความถี่ในช่วงไม่กี่นาทีก่อนหน้านี้
สองค่าที่แตกต่างกันของสัญญาณคลื่นความถี่ที่ได้รับ ได้แก่: ที่ระดับความถี่ 1420.356 เมกกะเฮิร์ต (MHz) (ค้นพบโดยนักวิทยาศาสตร์ ชื่อ ด๊อกเตอร์ เจ ดี คราวส (J. D. Kraus)) และ ความถี่ 1420.4556 เมกกะเฮิร์ต (MHz) (ค้นพบโดยนักวิทยาศาสตร์ ชื่อ ด๊อกเตอร์ เจ อาร์ เอฮ์แมน (J. R. Ehman))
การแปลความหมายของแผนภูมิกระดาษ > ตำแหน่งที่ตั้งของสัญญาณ

การกำหนดตำแหน่งที่แม่นยำในท้องฟ้าที่ซับซ้อนโดยใช้กล้องโทรทรรศน์ เดอะบิ๊กเอียร์  (the Big Ear telescope)  ที่เป็นสายอากาศลำโพงแบบฟีดฮอร์น (Feed horn) สองตัว เพื่อค้นหาสัญญาณนั้น, สายอากาศแต่ละข้างจะชี้ไปยังทิศทางที่แตกต่างกันเล็กน้อยในท้องฟ้าตามการหมุนของโลก; สัญญาณ ว้าว! ถูกตรวจพบได้ในสายอากาศข้างหนึ่ง  และข้อมูลที่ถูกประมวลผลได้อยู่ในลักษณะที่ว่ามันเป็นไปไม่ได้ที่จะกำหนดขนาดของสัญญาณที่จะป้อนเข้ามาสู่สายอากาศลำโพงทั้งสองนั้นกันได้เอาเองแบบตามใจชอบ ดังนั้นจึงมีค่าไรต์แอสเซนชั่นที่มีความเป็นไปได้สองค่า:
19h22m24.64s ± 5s (positive horn)
19h25m17.01s ± 5s (negative horn)
|  | B1950 equinox | J2000 equinox |
| --- | --- | --- |
| RA (positive horn) | 19h22m24.64s ± 5s | 19h25m31s ± 10s |
| RA (negative horn) | 19h25m17.01s ± 5s | 19h28m22s ± 10s |
เดคลิเนชันถูกกำหนดอย่างไม่น่าสงสัยที่จะเป็น -27 ° 03 '± 20' ค่าก่อนหน้านี้จะแสดงทั้งหมดในเทอมของวิษุวัต B1950.0
|  | B1950 equinox | J2000 equinox |
| --- | --- | --- |
| dec | −27°03′ ± 20′ | −26°57′ ± 20′ |
อาณาบริเวณของท้องฟ้าที่เป็นปัญหานั้นตั้งอยู่ทางทิศตะวันตกเฉียงเหนือของกระจุกดาวทรงกลม เอ็ม55 (globular cluster of M55) ในกลุ่มดาวคนยิงธนู, ประมาณ 2.5 องศาทางตอนใต้ขนาด 5-แมกนิจูด (fifth-magnitude) ของกลุ่มดาวไคในกลุ่มดาวคนยิงธนู (Chi Sagittarii) , และประมาณ 3.5 องศาใต้ของระนาบสุริยวิถี (plane of the ecliptic)  ดาวที่อยู่ใกล้ที่สุดที่สามารถมองเห็นได้อย่างง่ายดาย คือ ดาวเทาในกลุ่มดาวคนยิงธนู (Tau Sagittarii)
การเปลี่ยนแปลงของเวลา

กล้องโทรทรรศน์ "หูช้าง" (The Big Ear) ได้รับการติดตั้งให้อยู่ประจำตำแหน่งอย่างคงที่และใช้การหมุนของโลกในการสแกนไปในท้องฟ้าเบื้องบนแทน
ดูเพิ่ม

Arecibo message
Lone Signal
Pulsar PSR B1919+21(LGM-1) ("Little Green Men 1"), the first pulsar signal to be recognised.
Quasar CTA-102, which was believed by Dr. Nikolai S. Kardashev to have an extraterrestrial signal encoded in it before further examination showed it to be a quasar, the first widely reported work of SETI activity.
Radio source SHGb02+14a
แหล่งข้อมูลอื่น

Location on Google Sky
Location on YourSky
APOD NASA GOV NASA Signal 2011
Dunning, Brian (December 25, 2012). "Was the Wow! Signal Alien?". Skeptoid.com. สืบค้นเมื่อ 2013-07-01.
Ehman, Jerry R. (May 28, 2010). "The Big Ear Wow! Signal (30th Anniversary Report)". North American AstroPhysical Observatory. สืบค้นเมื่อ 2013-07-01.
แม่แบบ:Radio-astronomy
แม่แบบ:Extraterrestrial life
ตำแหน่งที่ตั้งของสัญญาณในกลุ่มดาวคนยิงธนูใกล้กลุ่มดาว คนยิงธนู 600 (Chi Sagittarii star group) (ไค (chi, ตัวใหญ่ Χ, ตัวเล็ก χ) เป็นอักษรกรีกตัวที่ 22 และมีค่าของเลขกรีกเท่ากับ 600) เพราะว่าการออกแบบของการทดลอง, ตำแหน่งที่ตั้งอาจอยู่ในตรงบริเวณจุดใดจุดหนึ่งของแถบสีแดงทั้งสอง, และยังมีความไม่แน่นอนอย่างมีนัยสำคัญในเดคลิเนชัน (แกนแนวตั้ง) เพื่อความชัดเจน, ความกว้างของแถบสีแดงไม่ได้วาดตามขนาดสเกล; โดยแท้ที่จริงนั้นขนาดควรจะแคบลง
พล็อตกราฟของความแรงของสัญญาณเทียบกับเวลา (Plot of signal strength vs time)
อัลฟอนโซ ซาโมรา

| อัลฟอนโซ ซาโมรา |
| --- | --- |
เกิด: 9 กุมภาพันธ์ พ.ศ. 2497
อัลฟองโซ ซาโมรา (Alfonso Zamora) นักมวยสากลชาวเม็กซิโก เกิดเมื่อ 9 กุมภาพันธ์ พ.ศ. 2497 ที่เมืองเม็กซิโก ซิตี้ ประเทศเม็กซิโก สถิติการชก 38 ครั้ง ชนะ 33 (น็อค 32) แพ้ 5